1887
|}

Was isch bassiert? 
 1. Jänner: Dr Numa Droz wird Bundespresidänt vu dr Schwyz.
 28. Jänner: Z Paris fangt d Firma vum Gustave Eiffel aa mit em Böu vum Eiffelturm, wu noch ere Idee vum Schwyzer Maurice Koechlin konzipiert isch. Dr Durm wird am 31. Merz 1889 rächtzytig zue dr Wältuusstellig fertig gstellt.
 29. April: Di chilchlige Orde, wu rund zwelf Johr vorhär us Preuße uusgschlosse wore sin, wäre wider zuegloo, uusgnuu dodervu blybe aber d Jesuite.
 23. Mai: Di katholisch Chilche akzeptiert unter anderem d Zivilehe, e staatligi Schuelufsicht un d Bolitikverbot fir Prieschter. Dodermit chunnt dr Kulturkampf im dytsche Chaiserrych zum Änd. 
 26. Juli: Dr Ludwik Lejzer Zamenhof vereffentligt unter em Pseudonym Doktoro Esperanto uf Russisch s Lehrbuech iber syy „Internationali Sproch“.
 29. Septämber: Dr Emil Berliner mäldet sy erfunde Grammophon zum Badänt aa.
 30. Oktober: Nationalrots- un Ständerotswahle in dr Schwyz
 Dr Albert A. Michelson un dr Edward W. Morley fiere ihr Experimänt (Michelson-Morley-Experiment) zue dr Bstimmig vu dr absolute Gschwindigkeit vu dr Ärd im Äther dure – s goht negativ uus.

uf d Wält chuu 
 3. Jänner: August Macke, dytsche Moler
 3. Februar: Max Josef Metzger, katholische Brieschter un NS-Opfer
 25. Februar: Ewald Mataré, dytsche Moler un Bildhauer
 23. Merz: Juan Gris, spanische Moler
 29. Mai: Guntram Saladin, Schwyzer Germanischt, Ortsnameforscher und Idiotikonredakter
 25. Juni: Werner Hodler, Schwyzer Germanischt
 6. Juli: Marc Chagall, russisch-franzesische Moler
 28. Juli: Marcel Duchamp, franzesisch-amerikanische Moler un Objäktchinschtler
 12. Augschte: Erwin Schrödinger, eschtrychische Physiker
 8. Septämber: Sivananda, indische Yogalehrer
 24. Septämber: Denis Coquoz, Schwyzer Puur und Mundartforscher
 6. Oktober: Le Corbusier, schwyzerisch-franzesische Architekt
 15. Oktober: Emil Hegetschweiler, Schwyzer Volksschauspiiler
 31. Oktober: Chiang Kai-Shek, chinesische Bolitker
 11. Novämber: Jacques M. Bächtold, Schwyzer Lehrer und Tialäktolog
 23. Novämber: Walter Georgii, dytsche Musikwisseschaftler un Pianischt
 4. Dezämber: Will Grohmann, dytsche Chunschthischtoriker
 28. Dezämber: Marguerite Frick-Cramer, Schwyzer Jurischti

gstorbe 
 30. Juni: Filippo Abignente, italienische Bolitiker
 25. Novämber: Johann Jakob Bachofen, Schwyzer Jurischt un Altertumsforscher

Weblink